Sekolah Menengah Kebangsaan Tunku Ismail

Sekolah Menengah Kebangsaan Tunku Ismail atau nama ringkasnya SMK Tunku Ismail dan juga dipanggil "SEMESTI" merupakan sebuah Sekolah menengah kebangsaan yang terletak di Sungai Petani.

Sekolah Menengah Kebangsaan Tunku Ismail merupakan sebuah sekolah di Sungai Petani, Kedah. Ia terletak di kawasan perumahan yang dikelilingi oleh Taman Delima, Taman Nilam dan Taman Arked.

Pada 2009, Sekolah Menengah Kebangsaan Tunku Ismail memiliki 809 pelajar lelaki dan 604 pelajar perempuan, menjadikan jumlah keseluruhan murid seramai 1413 orang. Ia mempunyai seramai 78 orang guru.2009

Sejarah 
Ketika ditubuhkan pada 1 Januari 1986 dan menumpang di bangunan Sekolah Menengah Khir Johari, sekolah ini dikenali sebagai Sekolah Menengah Bakar Arang (SMBA). Ketika itu, sekolah ini mempunyai 9 orang tenaga pengajar, seorang staf sokongan dan 5 bilik darjah sahaja.

Lima tahun kemudian (1991), sekolah ini berpindah ke tapak baru di Taman Delima, kira-kira 6 kilometer dari sekolah yang lama. Bangunan baru ini mempunyai 2 blok dengan 24 bilik darjah, 3 makmal, sebuah bilik guru, pejabat, sebuah perpustakaan dan sebuah surau terletak dalam kawasan seluas 19.36 ekar.

Nama SMBA kemudian ditukarkan kepada Sekolah Menengah Kebangsaan Tunku Ismail pada 1996 daripada ilham Encik Mohd Yunos bin Mohammad, pengetua Sekolah Menengah Bakar Arang untuk memberi senario baru kepada guru-guru, pelajar dan masyarakat setempat

1999, SMKTI mendapat satu blok baru dikenali sebagai blok C yang terdiri daripada 15 bilik darjah. Dua tahun kemudian, sebuah makmal komputer telah dibina bersebelahan bengkel Kemahiran Hidup.

Kini SMKTI berwajah baru dengan tambahan blok MPV dan kewujudan kelas tingkatan enam serta kelas pendidikan khas.Pertambahan staf akademik dan staf sokongan seiring dengan pertambahan pelajar.

Pencapaian 

Visi sekolah 
Sekolah Menengah Kebangsaan Tunku Ismail menjadi sebuah sekolah ternama dalam negeri Kedah 

Misi sekolah
Memimpin,mengurus dan mentadbir sekolah dengan cekap dan berkesan 
Menghasilkan pelajar yang cemerlang dalam kurikulum
Menghasilkan pelajar yang cemerlang dalam kokurikulum dan memiliki sahsiah terpuji
Mewujudkan prasana yang paling kondusif
Menjalinkan hubungan erat dengan masyarakat

 Alamat
Sekolah Menengah Kebangsaan Tunku Ismail
Taman Delima
08000, Sungai Petani
Kedah, Malaysia

 Lagu Sekolah 
Putera puteri SMKTI

Berikrar tingkatkan usaha

Bersatu padu sumpah setia

Berilmu berjasa amalan kita

Nilai murni bina kecemerlangan

Warisan bangsa kebanggaan semua

Rukun negara asas kemajuan

Berdikari berjuang setiap masa

Putera puteri SMKTI

Menuju puncak jaya

Tingkatkan azam 

Menuju wawasan

Berilmu berjasa
Tunku Ismail
Tunku Ismail